Thabo Makunyane

Thabo Lucas Makunyane (25 Oktoba 1953 - 11 ga Yuni 2020) ɗan siyasan Afirka ta Kudu ne kuma tsohon mai fafutukar yaƙi da nuna wariyar launin fata. Ya kasance magajin gari na farko na ƙaramar hukumar Polokwane ta Limpopo daga shekarun 2000 zuwa 2010. Ya kuma yi aiki a Majalisar Dokoki ta ƙasa  daga shekarun 1999 zuwa 2000 da kuma Majalisar Larduna ta ƙasa  daga shekarun 2012 zuwa 2014.

Makunyane ya yi fice a yunkurin ɗalibai na shekarun 1970, wanda hakan ya sa ya shiga jam'iyyar ANC ta ƙarƙashin ƙasa, ya kuma zama memba na Congress of African Students (COSAS). Tare da shugaban COSAS Ephraim Mogale, an tsare shi a tsibirin Robben daga shekarun 1979 zuwa 1985. Bayan da aka sake shi, Makunyane ya zama mataimakin shugaban jam’iyyar United Democratic Front (UDF) reshen Arewacin Transvaal, inda ya sake fuskantar wani dogon tsarewa daga shekarun 1986 zuwa 1989.

 Rayuwar farko da gwagwarmaya 
An haife shi a ranar 25 ga watan Oktoba 1953, Makunyane ya zama mai fafutuka a siyasar adawa da nuna wariyar launin fata a farkon shekarun 1970 ta hanyar ƙungiyar Dalibai ta Afirka ta Kudu mai suna Black Consciousness.  Ya ci gaba da shiga ƙarƙashin jam’iyyar ANC, wadda a wancan lokacin ta haramta;  Daga baya ya ce ya shiga jam’iyyar ne a shekarar 1973.  A cikin 1979, yayin da yake karatun shari'a a Turfloop,  ya shiga cikin kafa COSAS mai alaƙa da ANC tare da Ephraim Mogale.  Daga baya a cikin shekarar 1979, an kama shi da Mogale a Venda ;  an same su da laifukan siyasa kuma an yanke musu hukuncin ɗaurin shekaru biyar, wanda suka yi aiki a tsibirin Robben. 

Bayan an sake shi a cikin shekarar 1985, Makunyane ya shiga UDF a Arewacin Transvaal, yayin da yake biyan bukatun kasuwanci da ya samu a Sekhukhuneland da Seshego. Bayan da Peter Nchabeleng ya mutu a hannun ‘yan sanda a shekarar 1986, Louis Mnguni ya gaji Nchabeleng a matsayin shugaban UDF reshen Transvaal na Arewa, kuma Makunyane ya gaji Mnguni a matsayin mataimakin shugaba.  A lokacin dokar ta bacin da ta fara daga baya a waccan shekarar, an tsare Mnguni da Makunyane ba tare da gurfanar da su a gaban kotu ba tsawon shekaru uku.  Bayan an sake shi a shekarar 1989, Makunyane ya sake ci gaba da fafutukarsa, inda ya zama babban kodinetan jam'iyyar ANC ta karkashin kasa a yankin Pietersburg.

 Aikin siyasa bayan mulkin twariyar launin fata 

 Majalisar katsa: 1999-2000 
A zaɓen shekara ta 1999, an zaɓi Makunyane a matsayin dan takarar jam'iyyar ANC a majalisar wakilai ta ƙasa, inda ya wakilci mazaɓar lardin Arewa (Limpopo na yanzu).  Yayin da yake hidima a kujerar, ya tsaya a matsayin dan takara a zaben kananan hukumomi na 2000. Ya yi murabus daga Majalisar Dokoki ta kasa a ranar 5 ga watan Disamba, 2000, bayan zabten,  domin ya hau kujerar da ya samu a matsayin ɗan majalisa.

 Magajin garin Polokwane: 2000-2010 
Bayan ficewar sa daga majalisar ƙasa a watan Disambar 2000, an rantsar da Makunyane a matsayin babban magajin garin Limpopo na sabuwar karamar hukumar Polokwane.   An sake zabe shi a zaben kananan hukumomi na 2006 kuma ya ci gaba da zama a ofishin magajin gari har zuwa ranar 31 ga watan Agusta 2010, lokacin da ya yi murabus "don halartar al'amuran gaggawa".  Jaridar Sowetan ta ruwaito cewa akwai yiwuwar a nada shi a matsayin shugaban makarantar siyasa ta ANC a Limpopo.  Freddy Greaver ne ya gaje shi a matsayin magajin gari. 

 Majalisar Larduna ta Ƙasa: 2012-2014 
A ranar 22 ga watan Mayun 2012, an rantsar da Makunyane a matsayin ɗan takarar jam'iyyar ANC a majalisar Limpopo na majalisar larduna ta ƙasa, inda ya cike gurbin da bai dace ba. Ya kasance a kujerar har zuwa babban zaɓen shekarar 2014. 

 Rayuwa ta sirri da mutuwa 
Makunyane ya haifi ‘ya’ya shida.  Ya mutu ranar 11 ga y Yuni, 2020. 

 Manazarta 

Rukuni:Mutattun 2020
Rukuni:Haifaffun 1953